Dunton Guest House | LekkeSlaap
Dunton Guest House is in 'n veilige deel van Johannesburg agter sluitpale geleë. Daar is welige plantegroei op die eiendom en die strelende geluid van water met al die sierfonteintjies wat 'n rustige atmosfeer skep. Dunton Guest House bied korttermyn- en langtermynverblyf.
Daar is 10 suites op die eiendom waarvan 2 ingerig is vir selfsorg. Elke suite het 'n privaat ingang met 'n tuin of 'n balkon. Daar is koninggrootte-beddens in die slaapkamers en die ruim en suite-badkamers bevat elkeen 'n bad en 'n stort. Verder is daar ook geriewe soos 'n TV met sekere DStv-kanale, 'n yskassie met voorraad en koffie- en teemaakgeriewe in elke kamer beskikbaar.
Daar is WiFi regoor die perseel, veilige parkeerplek, 'n swembad en braaigeriewe beskikbaar. Gaste kan pendeldienste, 'n wasgoeddiens, 'n mikrogolfoond vir die kamer of aandete versoek. Ekstra kostes sal hier van toepassing wees.